Yagami klán

A **Yagami klán** (弥神氏族, *Yagami-shizoku*) már évszázadok óta egyike Japán leghírhedtebb és nagy befolyással bíró családjainak. Mind nő- és férfitagjai meglehetősen kellemetes külsővel bírnak, igaz az előbbi esetében ez inkább jellemző. A klántagok igen nagy tisztelettel viseltetnek Izanami no Mikoto iránt, így a klán feje mindig az ő főpapjának/ főpapnőjének vallotta magát, míg a többi klántag a legtöbbször úgy nevezte meg magát, mint "aki Izanami istennőt szolgálja" (伊邪那美命を奉仕する人, *Izanami no Mikoto wo houshisuru hito*).

## Története

Több mint kétezer éve a klán még csupán egy család volt, melynek tagjai már akkor a bérgyilkosok és onmyoujik legkiemelkedőbb példái közé tartozott és azon kevesek közé lehetett sorolni őket, akik mind a halandókkal, mind pedig a természetfeletti lényekkel fel tudták venni a harcot.

Ez idő tájt esett, hogy egy haldokló vándorpap egy fekete pengéjű kardot bízott rá a család őrizetére. Néhány évszázaddal később, a Heian-korban, a fegyverbe zárt démonnő -Shianan- felébredt és egyességet kötött Segirivel, a család akkori fejének feleségével, aki egyenes ági leszármazottja volt annak a családnak, aminek annak idején a pap odaadta a kardot. Ezután egy évvel Segiri megölte férjét és átvette a család feletti irányítást. Innen ered a szokás, hogy csak a legidősebb lánygyermek veheti át a vezetői posztot, illetve, hogy az említett utód nevében szerepel a 瀬 kanjija és ettől kezdve a klán azon nőtagjai, akik másodikak voltak a családfa sorrendjében, korai halálnak estek áldozatul.

A Sengoku idején vette át az uralmat, mint a klán hetedik úrnője, Seka, aki jelentősen megnövelte a Yagami klán alá eső területeket és ő vezette a klánt a legtöbb ideig -körülbelül négyszáz évig. Ezalatt életet adott számos fiúgyermeknek, majd a XIX. század vége felé megszülte egyetlen lányát, Sehatsut. Sehatsu fiatalon hozta világra elsőszülött lányát, Sekinát, akit a klán történelmében mint "legtehetségtelenebb" tartottak számon, viszont mégis Sekina volt az, aki nagyanyja kapcsolataiból hasznot húzva, tovább öregbítette a klán hírnevét, politikai befolyást és erős szövetségeseket szerzett, valamint egy stabil és megbízható rangstruktúrát épített ki. Sekina munkássága oly nagymértékű volt hogy még a következő úrnők is aratták annak a babérjait, noha ők maguk nem különösebben adtak hozzá.

Öt generációval később, az idősebb klántagok úgy hitték Sekura is egy ilyen jelentéktelenebb vezető lesz, azonban Sekura rácáfolt erre, mikor -vezetői pozícióba való lépésétől kezdve- központokat hozott létre a világ ismertebb országainak fővárosaiban s ezzel a világ felé terjesztette ki a klán hatalmát.

## Rangsor

A Yagami klán matriarchális szervezettségű, élén a klán úrnője áll, míg kvázi másodparancsnokként az első lánygyermek áll és az úrnő fiai csakis utána következnek, ám még így is ők a rangban legmagasabban álló férfiegyedek. Kicsit alacsonyabb hivatalban, vagy velük egyenrangúként állnak a többi családnak, klánnak, vagy szervezetnek a fejei, habár ezzel a külsősök általában nem nagyon vannak tisztában.

## Tagjai

* Segiri (első úrnő)
* Sewa (Segiri első lánya; második úrnő) ✝
* Setsuna (Sewa első lánya, harmadik úrnő)
* Se'en (Setsuna első lánya; negyedik úrnő) ✝
* Seshiri (Se'en első lánya; ötödik úrnő)
* Sera (Seshiri első lánya; hatodik úrnő) ✝
* Jirou (Sera elsőszülött fia) ✝
* Roku (Sera második fia) ✝
* Seka (Sera első lánya; hetedik úrnő)
* Sehatsu (Seka első lánya; nyolcadik úrnő) ✝
* Sekina (Sehatsu első lánya; kilencedik úrnő)
* Seren (Sekina első lánya; tizedik úrnő) ✝
* Sehaku (Seren első lánya; tizenegyedik úrnő)
* Se'ou (Sehaku első lánya; tizenkettedik úrnő) ✝
* Sei (Se'ou első lánya; tizenharmadik úrnő)
* Senawa (Sei első lánya; tizennegyedik úrnő) ✝
* Sekura (jelenlegi vezető; tizenötödik úrnő)
* Yuujin (Sekura férje; Soushirou, Sehira, Ryuu'an és Rian apja) ✝
* Soushirou (Sekura elsőszülött fia)
* Ryuu'an (Sekura második fia)
* Rian (Sekura harmadik fia)
* Sehira (Sekura első lánya és negyedik gyermeke)
* Suhai (Sekura negyedik fia és ötödik gyermeke)
* Suki (Sekura második lánya és hatodik gyermeke)
* Reihan (Sekura ötödik fia és hetedik gyermeke)
* Jishin (Sekura hatodik fia és nyolcadik gyermeke)